text: Stívliga 54.700 fólk búðu í Føroyum 1. august - vøksturin er 1,2%
text: #000002
text: 1. august búðu 54.738 fólk í Føroyum. Tað eru 641 fleiri enn 1. august í fjør. Vøksturin er 1,2%, sum er meiri enn í undanfarna tíðarskeiði, tá hann var 1,1%.
text: #000003
text: Fólkatalið heldur fram við at vaksa, og seinasta árið kom árligi vøksturin upp á 1,2% eftir at hava ligið um 1,1% í nakrar mánaðar. Um hugt verður nærri at samansetingini í fólkavøkstrinum sæst, at býtið millum ríkisborgaraskapirnar er broytt. Meðan tað áður fyrst og fremst hava verið danskir ríkisborgarar, sum hava staðið fyri fólkavøkstrinum, hevur nú meginparturin av teimum, sum leggjast aftur í Føroyum, annan ríkisborgaraskap enn danskan.
text: #000004
text: Trendarnir vísa, at munurin millum tilflyting og fráflyting ikki er broyttur stórvegis seinastu mánaðarnar. Gongdin í tilflytingini minkaði nakað síðsta heyst, men hevur síðan tá staðið í stað - eins og gongdin í fráflytingini hevur. Nettoflytingin tykist tí inntil víðari at standa í stað. Trendurin í myndini niðanfyri lýsir gongdina í til- og fráflytingini.
text: #000006
text: Danskir ríkisborgarar fylla ikki eins nógv í fólkavøkstrinum sum áður. Harafturímóti er talið av persónum, sum hava annan ríkisborgaraskap enn danskan, vaksandi. 86% av teimum, sum løgdust aftur at fólkatalinum síðstu tvey árini, høvdu annan ríkisborgaraskap enn danskan. Broytingin sæst aftur í myndini niðanfyri.
text: #000009
text: Fólkatalið í kommunum og bygdum
text: #000012